# Britská mačka

### Z Wikipédie

Britská mačka
Britská mačka - modrá
Krajina pôvodu | Anglicko
EMS kód | BRI
Štandardy (linky) | CFA, ACFA, TICA, CCA, ACF, FIFe
Charakter | činorodá, inteligentná, hravá, zvedavá, spoločenská
Hmotnosť | 4-8 kg
Synonymá | žiadne
Zoznam mačacích plemien

Britská krátkosrstá mačka sa začala chovať po roku 1900 v Anglicku. Vyšľachtili ich z perzských mačiek a domácich mačiek s mohutnou stavbou tela a zo začiatku ich chovali výhradne v módnej modrej farbe. Až prikríženie perzských mačiek vnieslo do chovu britských mačiek základ rôznych farebných variantov. Britská mačka je v dnešnej dobe bezpochyby jedno z najpopulárnejších plemien. Je to najmä vďaka ich dobromyseľnej povahe, nádhernej mohutnej stavbe tela, i hebkej srsti.

## [úprava] Charakter

O britkách sa traduje, že sú to mačky s pokojnou a vyrovnanou povahou. V mačacom veku sú rovnako hravné a živé ako mačiatka iných plemien. Dobre sa znášajú s inými domácimi zvieratami. Dokážu sa zabaviť aj samé a čakanie na príchod ľudských členov rodiny si krátia spánkom. Sú vhodné pre ľudí, ktorí chcú mať v mačke pokojného domáceho spoločníka.Britky sú agrsívne len zriedkakedy a používanie pazúrikov sa považuje za raritu.

## [úprava] Štandard

Britská mačka je stredne veľká až veľká mačka. Má krátku a hustú srsť s dobre vyvinutou podsadou. Britky majú mohutnú, guľatú hlavu s masívnou lebkou. Nos je krátky, široký a rovný. Malé uši sú mierne zaguľatené, široko posadené. Britky majú veľké a guľaté oči oranžovej alebo medenej farby, povolené sú aj modré (u colourpointov so siamským zafarbením srsti) alebo zelené (u strieborných s kresbou) zafarbenie dúhovky.

## [úprava] Zafarbenie srsti

### [úprava] Základné farby

Britky sa pôvodne vyskytovali výlučne s modrou srsťou. Medzi základné farby okrem modrej dnes patrí tiež biela, čierna, lilavá, krémová, čokoládová, červená a ich korytnačinový variant (napr. modrokorytnačinová, čiernokorytnačinová a pod.)

### [úprava] Varianty s bielou

Britské mačky sa vyskytujú aj v kombinácii rôznych farieb s bielou:

- bicolor: biela pokrýva 1/4 až 1/2 tela,
- harlekýn: biela pokrýva viac ako 1/2 tela,
- van: biela pokrýva celé telo okrem chvosta a škvŕn na hlave.

Na Slovensku a v Česku sa vyskytujú najmä bikolóry, občas harlekýni, sfarbenie van je však zatiaľ zriedkavé.

Britská krátkosrstá, červená s kresbou | Mačiatko britskej krátkosrstej, čokoládová | Lester z Žitného ostrova, britská modrá

### [úprava] Varianty s kresbou

Kresba sa u britiek vyskytuje vo všetkých povolených farbách. Vyskytujú sa tieto kresby:

- mramorovaná,
- bodkovaná,
- tigrovaná.

Pomerne mladý je chov britských mačiek s odznakmi, tzv. colourpointov.

| Tento mačací článok je zatiaľ príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../b/r/i/Britsk%C3%A1_ma%C4%8Dka.html"

Kategórie: Mačacie výhonky | Plemená mačiek

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Français
- עברית
- Nederlands
- Polski
- Svenska
- 中文